Source: http://www.stz.sk/zakon-o-sporte/podnikanie-trenerov-po-novele-zakona-o%C2%A0sporte-od-1-1-2017
Timestamp: 2017-02-20 22:47:26+00:00

Document:
Podnikanie trénerov po novele Zákona o športe od 1.1.2017 | tennisové turnaje
» Podnikanie trénerov po novele Zákona o športe od 1.1.2017
Dňa 1.1.2017 vstúpila do platnosti novela č.354/2016 Z.z., ktorou sa menia niektoré ustanovenia, týkajúce sa podnikania športových odborníkov, najmä trénerov a rozhodcov Zákona o športe. Športový odborník (tréner, rozhodca) vykonáva činnosť športového odborníka :
b) na základe pracovnoprávneho vzťahu alebo obdobného pracovného vzťahu (pracovná zmluva, dohoda),
c) ako dobrovoľník, alebo
V prípade, že športový odborník vykonáva svoju činnosť ako podnikanie, od 1.1.2016 už nie je vykonávanie trénerskej činnosti živnosťou na základe živnostenského zákona, ale podnikaním v zmysle osobitného predpisu (Zákon o športe).
V zmysle novelizovaného §6 Zákona, ak chce športový odborník po 1.1.2017 vykonávať svoju činnosť ako podnikanie, má povinnosť žiadať Ministerstvo školstva o zápis oprávnenia na podnikanie do informačného systému športu (ISŠ). MŠ nemá štandardný formulár takejto žiadosti, športový odborník žiada o zápis oprávnenia listom, kde uvedie svoje osobné a kontaktné údaje, dátum vzniku oprávnenia (získania licencie) a dátum začiatku vykonávania podnikania (môže byť aj neskorší ako dátum získania licencie). Súčasťou žiadosti je aj potvrdenie o zápise športového odborníka do registra fyzických osôb v športe podľa § 80 ods. 11. Po dobu nefunkčnosti ISŠ nahrádza toto potvrdenie evidencia športových odborníkov, ktorá sa nachádza na stránke STZ - viď evidencia trénerov, evidencia rozhodcov .
Vykonanie zápisu ministerstvo oznámi listom športovému odborníkovi a zverejní ho v zozname na svojej stránke. Ak športový odborník ešte nemá pridelené IČO, pridelí mu ho MŠ po prijatí žiadosti.
Rovnakým spôsobom športový odborník oznamuje ministerstvu pozastavenie podnikania (minimálne na 3 mesiace, maximálne na 3 roky) alebo ukončenie podnikania.
Športový odborník, ktorý vykonával svoju činnosť ako podnikanie už pred 1.1.2017, má povinnosť oznámiť ministerstvu najneskôr do 28. februára 2017 údaje podľa § 80 ods. 6 písm. h), t.j. 1. dátum vzniku oprávnenia na podnikanie, 2. dátum ukončenia podnikania alebo 3. obdobie pozastavenia podnikania.
V §83 Zákona sú zároveň po 1.1.2017 upravené ustanovenia, týkajúce sa získania odbornej spôsobilosti na výkon odbornej činnosti tréner.
- Novelizované znenie ustanovení zákona, ktoré sa týka športových odborníkov, je v prílohe.
- Úplné znenie zákona o športe po 1.1.2017 Spracoval : Ing. Ivan Greguška, ivan.greguska@stz.sk
Vložené: 06. 02. 2017 Kategória: Zákon o športe
08. 02. 2017 Zákon o športe
03. 01. 2017 Zákon o športe
Zákon o športe umožňuje športovým organizáciám uzatvárať so športovcom 3 nové typy zmlúv : Zmluvu o profesionálnom vykonávaní športu, Zmluvu o amatérskom vykonávaní športu a Zmluvu o príprave talentovaného športovca. Športová organizácia, ktorá uzavrela so športovcom zmluvu podľa § 35, 39, 43, 47 a 48, resp. uzavrela zmenu alebo dodatok k takejto zmluve, je v zmysle §8, ods.4 ZoŠ povinná do 30 dní od uzavretia zmluvy predložiť zmluvu na účely jej vedenia v evidencii zmlúv a dohôd vedenej národným športovým zväzom alebo športovou organizáciou, ktorej je členom.
04. 10. 2016 Zákon o športe
Od 1.1.2016 už nie je výkon funkcie rozhodcu a trénera živnosťou podľa živnostenského zákona, športoví odborníci (tréneri, rozhodcovia) budú vykonávať činnosť podľa Zákona o športe č. 440/2015 Z.z.. Prinášame preto súhrn dôležitých informácií pre tenisových trénerov a rozhodcov registrovaných v STZ. Zvlášť upozorňujeme, že žiadosť o trénerskú licenciu / rozhodcovskú licenciu musí nanovo vyplniť a spolu s výpisom z registra trestov zaslať na STZ aj tréner / rozhodca s platnou licenciou, keďže obsahuje aj údaje, ktoré STZ doteraz nemal k dispozícii (najmä rodné číslo, bez ktorého nie je možný zápis osoby do ISŠ). 17. 03. 2016 Zákon o športe
15. 03. 2016 Zákon o športe
ÚvodTenis EPSúťažeRebríčkyPodpora hráčov a klubovSTZRegiónyKontaktyZákon o športeSlovak Open

References: §6
 § 80
 § 80
 §83
 § 35
 §8